250 LAcHMANN 
mit wazzer ist er gebende 
dise clärheit edel und alsö reine, 
daz engelschar ein irdisch lip genözet, 
wirt goles nam gedriet 
ze reht genant, sö mann inz wazzer slözet. 
31. Der touf' die sele erblenket 
höh über snewes varwe: 
wirt minnen viur gevenket 
dar inn mit rehtem glouben al begarwe, 
dar zuo gedinge sunder zwivels wanken, 
hie mit sich dann luzernet 
diu sele höch übr al der sunnen vanken. 
32. Ein got, din nam gedriet, 
und doch ein got al eine, 
din touf' tuot sus gefriet 
den menschen gar vor allen sünden reine; 
durch daz diu schrift uns leret nu mit flize, 
daz wir gar ungemeilet 
behalten wol die selben wät sö wize. 
33. Diu diet diu niht geloubet 
die kraft des heren toufes, 
wie sich diu salden roubet 
an höhen fröuden iemer werndes koufes! 
sit er mit siner worte kraft hiez werden 
himel stern loub unde gras 
vische vogel würme tier und erden, 
34. Noch alsö krefteriche 
sint siniu wort gesterket, 
daz er gewaltecliche 
den touf mit sinen worten sus beserket: 
ob ein mensch het al der werlte sünde, 
lüter sam diu sunne 
wirt ez ir aller in des toufes ünde. 
35. Got mangiu wunder spache 
5 
mit wazzer dicke erzeiget: 
